cyanic-selkie/wikianc huggingface dataset:
Stīvs Džobss
iPod
2001. gada 23. oktobrī tirdzniecībā tika nodots pirmais iPod. Šim iPod bija 5 un 10 GB atmiņa. Ar iPod tiek iezīmēts brīdis, kad Apple kļuva no parasta datoru ražotāja par vienu no visvērtīgākajām kompānijām pasaulē. iPod iepazīstināja pasauli arī ar slaveno podziņu riteni (click wheel), kurš palīdzēja pārvaldīt iPod daudz ātrāk un ērtāk nekā parastās pogas. Pirmā iPod cena bija 399 dolāri. 2005. gadā Ipod pārdošanas rādītāji bija ļoti augsti. Aptuveni 20 miljoni šī produkta tika pārdoti togad. Lai arī rādītāji bija labi, Džobss uztraucās, ka viņu iPod var tikt izkonkurēts ar telefonu, kuram būs tādas pašas opcijas.
iPhone
No sākuma Džobss centās veidot sadarbību ar citām kompānijām kā Motorola Mobility, bet viņu sadarbība pēc viena kopēja produkta izjuka. Džobss izlēma veidot pats savu ierīci. Produkta izstrāde tika uzticēta Tonijam Fadelam (Tony Fadel) un viņa komandai. iPhone tika prezentēts 2007. gada janvāra konferencē. Tā cena bija 500 dolāri. 2010. gada beigās tika pārdoti jau 90 miljoni jaunā iPhone.
iPad
iPad tika prezentēts 2010. gada 27. janvārī Sanfrancisko. Mazāk nekā mēnesī Apple pārdeva vienu miljonu iPad. Pēc 9 mēnešiem - jau 15 miljoni bija pārdoti.
Veselības problēmas
2003. gada oktobrī Stīvam Džobsam tika atklāts aizkuņģa dziedzera vēzis. Viņam gan paveicās ar to, ka viņam bija trāpijusies reta vēža forma, kuru būtu iespējams izārstēt veicot operāciju. Diemžēl Stīvs Džobss atteicās uzreiz veikt operāciju, bet gan centās ar citām homeopātiskām metodēm veikt izveseļošanās pasākumus. Viņš ievēroja striktas diētas, veica akupunktūru un vēl dažādas darbības, kuras atrada internetā. Stīvs Džobss pēc tam ir nožēlojis to, ka nav uzreiz piekritis operācijai. 2004. gada jūlijā tika veikta vēl viens datortomogrāfa izmeklējums, kas rādīja, ka audzējs ir audzis un iespējams izplatījies organismā. Kopumā bija pagājuši 9 mēneši, kamēr Džobss piekrita operācijai. Džobsam tika veikta ķirurģiska operācija 2004. gada 31. jūlijā Stenforda Universitātes Medicīnas centrā. Nākamajā dienā Džobss saviem padotajiem aizsūtīja e-pastu, ka viņam ir diagnosticēts vēzis, bet tā ir reta vēža forma, kuru ir iespējams izārstēt.
Diemžēl pēc laika 2008. gadā Džobsa ārsti saprata, ka vēzis turpina izplatīties pa organismu. Par labu nenāca arī Džobsa ēšanas paradumi - viņš bija ļoti novājējis. 2009. gadā Džobsam tika veikta aknas transplantācija, kuras laikā gan atklājās, ka vēzis ir iekļuvis arī vēl citos orgānos. Pēc abām operācijām Džobss pie darba atgriezās tikai 2010. gada sākumā un tūdaļ pat izgudroja savu nākamo lielo produktu- iPad. 2011. gada sākumā Džobsa veselības stāvoklis pasliktinājās - vēzis atkal bija uzsācis savu darbu. Par labu nenāca aknas transplantācija, kas novājināja organismu un līdz ar to Džobsam bija jācīnās ar vairāk problēmām uzreiz. Ārstēšanās kursa laikā viņam kā vienam no pirmajiem tika veikta viņa audzēja tipa DNS sekvenēšana, kas ļāva ārstiem detalizēti saprast tā uzbūvi, un daudz labāk pielāgot terapiju.
Nāve
Džobss nomira 2011. gada 5. oktobrī savās mājās Palo Alto 56 gadu vecumā, ģimenes lokā. Viņa pēdējie vārdi esot bijuši: "Oh wow. Oh wow. Oh wow."
Grīnberga
Grīnberga (de, en; vīriešu dzimtē Grīnbergs) ir vācu/angļu cilmes uzvārds,, kam citās ģermāņu valodās sastopami līdzīgi uzvārdi ar tādu pašu cilmi — Grēnberga (no) un Grenberga (nl). Cilvēki ar šo uzvārdu:
Apvienotās pasaules koledžas
Apvienotās pasaules koledžas jeb United World Colleges (UWC) ir starptautiska izglītības kustība, kuras mērķis ir padarīt izglītību par spēku, kas apvieno cilvēkus, tautas un kultūras, nodrošinot mieru un ilgtspējīgu nākotni. UWC kustības pamatā ir pārliecība, ka izglītība spēj saliedēt jauniešus, kas nākuši no dažādām vidēm, neatkarīgi no viņu tautības, ticības vai politiskajiem uzskatiem. Kustības mērķis ir iedrošināt jauniešus meklēt kopīgo līdzcilvēkos, kā arī veicināt pārmaiņas sabiedrībā, rādot piemēru ar drosmīgu un nesavtīgu rīcību. Lai šo mērķi sasniegtu, UWC kustība apzināti daudzveidīgai jauniešu grupai piedāvā īpaši izstrādātu izglītības sistēmu, kuras ietvaros katram ir iespēja aizsākt pozitīvas pārmaiņas un nest pasaulē UWC kustības galvenās vērības:
Šobrīd UWC tīklā ir 18 skolas un koledžas četros dažādos kontinentos, no kurām lielākā daļa nodrošina izglītību jauniešiem no 16 līdz 19 gadu vecumam. Tieši šajā vecuma posmā jauniešiem var iemācīt līdzjūtību, pienākuma apziņu un atbildību, kas saglabāsies visa mūža garumā. UWC koledžās tiek mācīta Starptautiskā bakalaureāta (International Baccalaureate) programma, kuras izveidošanā UWC kustībai bija nozīmīga loma. Programmā liels uzsvars tiek likts uz izglītību, kas gūta pieredzes ceļā, kā arī brīvprātīgo darbu un sportu.
Organizācijas principi
UWC skolēni tiek izvēlēti, izmantojot UWC nacionālo komiteju sistēmu, kuras ietvaros 155 valstīs ir izveidotas UWC atlases komitejas. Atlase ir balstīta uz skolēnu potenciālu un ieinteresētību UWC kustības vērtību īstenošanā. Saskaņā ar UWC kustības pamatnostādnēm izglītībai jābūt pieejamai neatkarīgi no skolēna sociālekonomiskajām iespējām. 70% skolēnu, kas mācās UWC IB programmā, saņem pilnu vai daļēju stipendiju, kuras apmērs atkarīgs no viņu ģimenes finansiālām vajadzībām.
UWC kustība rīko arī īsas izglītojošas programmas — tās notiek gan UWC koledžās, gan ārpus tām. Tādā veidā UWC izglītība tiek padarīta pieejama vēl lielākam jauniešiem skaitam.
UWC Latvijā
No Latvijas skolēni UWC koledžās mācās kopš 1992. gada. Visvairāk Latvijas pārstāvju ir bijis Adrijas jūras koledžā Itālijā un Sarkanā krustu koledžā Norvēģijā. Latvijas studentu atlasi reizi gadā no janvāra līdz martam veic UWC Latvijas nacionālā komiteja, kas ir reģistrēta sabiedriskā labuma organizācija.
Zelona Gura
Zelona Gura ir pilsēta Polijas rietumos, Lubušas vojevodistēs centrs.
Vēsturiski sena vācu pilsēta Silēzijā - Grīnberga. Viens no diviem Polijas vīna audzēšanas rajoniem. Pilsēta attīstījusies kā tekstilrūpniecības un vīnkopības centrs.
Senatnē Pjastu Glogovas kņazistes pilsētiņa. Pilsētas tiesības piešķirtas līdz ar vācu iedzīvotāju ienākšanu ap 1323.gadu. XVI gs ietilpa Bohēmijā, bet 1740. gadā Frīdrihs II Lielais Grīnbergu pievienoja Prūsijai. Pilsēta ietilpa Vācijā līdz pat 1945. gadam, kad, pamatojoties uz Jaltas un Potsdamas konferences lēmumiem, pilsētu piešķīra Polijai.
Šag
Šag (ru) ir 2009. gadā izdotais Prāta Vētras albums. Tajā ir iekļautas 12 dziesmas: 6 krievu valodā un 6 angļu valodā. Šis albums tika izdots kā Prāta Vētras iepriekšējā albuma Tur kaut kam ir jābūt versija Krievijas tirgum. Vēlāk šim albumam iznāca arī angļu valodas versija Years and Seconds.
Ātrslidošana
Ātrslidošana ir ziemas Olimpiskais sporta veids, kurā tās dalībnieki ar slidām kājās cenšas pēc iespējas ātrāk veikt distanci. Pirmoreiz organizētas ātrslidošanas sacensības notika 19. gadsimtā Norvēģijā. Ātrslidošanas trases garums ir 400 metri. Mūsdienās lielākā daļa sacensību notiek iekštelpās. Ātrslidošana kopš 1924. gada ir iekļauta Olimpisko spēļu programmā, bet pasaules čempionāti ātrslidošanā notiek jau kopš 1893. gada.
Vēnerns
Vēnerns (sv) ir pēc platības lielākais ezers Zviedrijā un trešais lielākais ezers Eiropā.
Pārskats
Ezers radies pēc ledus laikmeta, kad Zemes garozai atbrīvojoties no ledāja svara, notika tās pacelšanās, paceļoti līdzi no jūras atdalītus ūdens baseinus, tai skaitā Vēnernu. Tas izskaidro to, ka Vēnernā dzīvo tādi organismi, kas parasti sastopami jūrā. Ūdens apmaiņas periods ir 9 gadi. Ziemā neaizsalst.
Ezeram izdala divas lielas daļas: rietumu daļu sauc par Dālbušeni (Dalbosjön), bet austrumu — Vermlandšeni (Värmlandsjön). Centrālajā daļā atrodas Jūres arhipelāgs — šeit nodibināts Jūres nacionālais parks. Dienvidaustrumu piekrastē atrodas Kinnekulles pakalni (līdz 270 m virs ezera līmeņa), no kuriem paveras skaists skats uz ezeru.
Gracija Deleda
Pirmos lielos panākumus rakstniece guva ar darbu Elias Portolú (1903), kas ticis tulkots vairākās citās valodās. Viņas darbi ir balstīti uz mīlestību, sāpēm un nāvi, uz kā balstās grēka sajūta un neizbēgama nolemtība. 1926. gadā G. Delada kļuva par Nobela prēmijas literatūrā laureāti, taču šo balvu viņa saņēma gadu vēlāk.
Windows Sockets
Windows Sockets, plašāk pazīstams kā Winsock, ir tehniska specifikācija, kas definē, kā Microsoft Windows tīkla programmatūra var piekļūt tīkla servisiem, galvenokārt TCP/IP. Otrā versija tika izlaista 1993. gada sākumā. Winsock atgādina UNIX Berkley Sockets un tas ir pamats tīkla lietojumprogrammu rakstīšanai.
Winsock pamatideja ir izstrādāt tīkla programmas, kas var strādāt ar jebkuru TCP/IP steku. Tas ir aktuāli, jo dažāda TCP/IP interfeisu realizācija dažkārt atšķiras. Pirmajā Winsock versijā (versija 1.1) nodrošināja tikai TCP/IP transportēšanu. Winsock otrā versija var strādāt ar citiem transporta protokoliem, piemēram, ATM vai IPX/SPX un tos var izmantot vienlaicīgi dažādiem lietojumiem. Winsock otrā versija ir atpakaļsaderīga ar iepriekšējo versiju, tas nozīme, ka Winsock 1.1 programmām nav nepieciešama modifikācija darbam ar Winsock 2.
Microsoft un Intel nodrošina Winsock DLL dinamisko saišu bibliotēkas (DLL). Dažām Windows operētājsistēmām ir savas Winsock DLL versijas ar citiem nosaukumiem. Winsock DLL bibliotēka nodrošina divas dažādas API: no "augšas" - Winsock 2.0 API, no "lejas" - Winsock Service. Pirmais piemērots programmām, bet otrs sistēmas lietojumprogrammatūras izstrādātājiem, kas vēlas paplašināt Winsock ar papildu transportēšanas mehānismiem.
Years and Seconds
"Years and Seconds " ir 2010. gadā izdotais "Prāta Vētras" EP. Tajā ir iekļautas 12 dziesmas angļu valodā. Šis albums tika izdots kā angļu versija Prāta Vētras iepriekšējiem albumiem – Tur kaut kam ir jābūt un ШАГ. Visas albuma dziesmas ir iespējams par brīvu noklausīties Prāta Vētras oficiālajā mājas lapā.
Turcijas futbola izlase
Turcijas futbola izlase (tr) ir nacionālā futbola komanda, kas pārstāv Turcijas valsti starptautiskās futbola sacensībās. Turcijas futbola izlasi pārvalda Turcijas Futbola federācija. Turcija daļēji atrodas gan Āzijā, gan Eiropā, taču futbolā tā ir tikai UEFA locekle. Turcijas izlase tikai 2 reizes ir kvalificējusies Pasaules čempionātiem, taču savā otrajā piedalīšanās reizē 2002. gadā tā izcīnīja augsto 3. vietu.
Pirmsākumi
Turcijas nacionālās izlases pirmā spēle bija 1923. gadā ar Rumānijas izlasi. Par svarīgu notikumu vērtē paša Mustafa Kemala Ataturka klātbūtni un veiksmes vēlējumus komandai. Ataturkam futbols bija iecienītākais sporta veids. Šajā laikā citas komandas bija ļoti piesardzīgas, jo turki bija pirms tam vairākās spēlēs pārspējuši angļus.
1950. un 1954. gada Pasaules čempionāti
1950. gada Pasaules kausā Turcijas izlase diezgan viegli bija kvalificējusies, uzvarot spēlē ar Sīriju (7-0), bet sakarā ar finansiālām grūtībām, Turcija no čempionāta izstājās.
Pēc spēles ar Spāniju, Turcija kvalificējās 1954. gada Pasaules kausam. Turcija tika iekļauta vienā grupā ar Ungāriju un VFR, tomēr tā arī nekad nespēlēja ar ungāriem dēļ čempionāta noteiktā formāta. Pēc zaudējuma VFR (4-1), turki spēlēja pret Dienvidkoreju un uzvarēja ar 7-0. Pēdējā spēlē ar VFR turki zaudēja (7-2).
1954. - 1958. gadi
Šajā periodā Turcijas izlase izspēlēja vairākas veiksmīgas spēles un lielākā uzvara bija pār nepārspējamo Ungārijas izlasi.
1960. - 1990. gadi
Neskatoties uz valsts atbalstu nacionālās izlases izveidošanā un vairāku Turcijas klubu piedalīšanos dažādās Eiropas spēlēs, 1960. gadi uzskatāmi par nacionālās izlases panīkuma laikmetu. 1970. gados bija ievērojami centieni kvalificēties pasaules un Eiropas čempionātiem, bet izlasei neizdevās iekļūt Eiropas 1972. gada un 1976. gada čempionātos.
1996. un 2000. gada Eiropas čempionāti
Turcija kvalificējās 1996. gada Eiropas čempionātam, pārspējot gan Šveices, gan Zviedrijas komandas (2-1), bet pašā čempionātā turki cieta smagu sakāvi, neiegūstot nevienus vārtus. Tomēr turki mājās brauca ar pavisam citu apbalvojumu: godīgas spēles balva, ko pasniedza Alpajam Ēzalanam.
Pēc uzvaras spēlē ar Īriju, Turcija kvalificējās 2000. gada Eiropas čempionātam. Pirmajā mačā ar Itāliju, Turcija zaudēja ar 2-1 un otrā mačā ar Zviedriju nospēlēja neizšķirti (0-0). Turcijai izdevās uzvarēt mājinieku Beļģijas komandu ar 2-0, līdz ar to tā bija pirmā reize, kad Eiropas čempionātā mājinieki zaudē jau pirmajā kārtā.
2002. gada pasaules čempionāts
2002. gada Pasaules kausa kvalifikācijas turnīrā Turcija pirmajā kārtā zaudēja Zviedrijai ar 2-1 un spēlēja papildspēli ar Austriju, kuru uzvarēja ar 6-0, lai iekļūtu finālā.
Savu dalību čempionātā turki sāka ar zaudējumu Brazīlijai (2-1), bet iekļuva nākamajā kārtā, uzvarot Ķīnu (3-0) un nospēlējot neizšķirti ar Kostariku (1-1).
2003. gada Konfederāciju kauss un 2004. gada Eiropas čempionāts
2003. gada vasarā Turcija ieguva trešo vietu Konfederāciju kausa čempionātā. Nospēlējot neizšķirtu ar Brazīliju (2-2), turki panāca brazīliešu izstāšanos no turnīra. Vēlāk Turcija pusfinālā zaudēja Francijai (3-2) un uzvarēja Kolumbiju (2-1), iegūstot otro vietu.
2004. gada Eiropas čempionāta kvalifikācijas spēlēs Turcija zaudēja Latvijai un neiekļuva čempionātā.
2006. gada Pasaules čempionāts
Turcija atkal nekvalificējās, jo zaudēja pirmajā kvalifikācijas spēlē Šveicei. Pēc spēles notika masu nekārtības un vairāki kautiņi.
2008. gada Eiropas čempionāts
Pēc sešu gadu gaidīšanas Turcija beidzot kvalificējās un iekļuva A grupā kopā ar Šveici. Kopā ar Turciju tika iekļautas arī Portugāle un Čehija. Pirmajā spēlē turki zaudēja čehiem (2-0), bet uzvarēja šveiciešus (2-1). Vēlāk turki uzvarēja arī čehus (3-2).
Pusfinālā Turcija spēlēja ar Vāciju, kuras pusē laukumā iznāca tikai 14 spēlētāji. Rezultāts līdz pēdējai minūtei bija neizšķirts (2-2), bet vāciešiem izdevās iesist pēdējos vārtus un turku līdzdalība čempionātā līdz ar to bija beigusies.
2010. gada Pasaules čempionāts
Šoreiz Tucija nekvalificējās 5. grupā paliekot 3. vietā aiz Spānijas un Bosnijas un Hercegovinas. Pēc šīs neveiksmes Fatihs Terims aizgāja no izlases galvenā trenera amata.
2012. gada Eiropas čempionāts
Turcija tika ielozēta A grupā, kur palika 2. vietā piekāpjoties vienīgi Vācijai. Play-off kārtā Turcija spēlēja pret Horvātiju. Turcija divu spēļu summā zaudēja ar 0-3.
Tamarinds
Indijas tamarinds (Tamarindus indica) ir mūžzaļš tauriņziežu dzimtas koks. Tā dabiskais izplatības areāls ir Āfrikas tropiskais apvidus, tomēr to kā krāšņumaugu un ēdamo augļu dēļ plaši kultivē arī citur pasaulē. Tamarinda augļi tiek izmantoti galvenokārt Austrumu ēdienos, dzērienos un medicīnā. Eiropā tamarinda augļi sākotnēji tika ievesti no Indijas, tāpēc tas tiek saukts par Indijas tamarindu. Tamarinda koki izaug aptuveni 24 metru augsti. Tā ziedi parasti ir baltā vai dzeltenā krāsā.
Dauguļupīte
Dauguļupīte ir Piķurgas kreisā krasta pieteka Salaspils un Ropažu novados. Savu tecējumu sāk netālu no Rīgas TEC-2 un tek caur Stopiņu pagastam. Ulbrokā ietek Piķurgas upē. Tāpat kā visām piejūras upēm, arī Dauguļupītei tecējums ir lēns. Krasti daudzviet purvaini, vairāk kā pusi upes ieskauj meži. Upes krastos tiek iegūta melnzeme, pārstrādājot bioloģiskos atkritumus. Upītē dzīvo bebri. Dauguļupīti šķērso valsts autoceļš V32 (Dreiliņi–Acones stacija).
Krievijas Valsts Dome
Krievijas Federācijas Valsts Dome (, īsāk - Госдума) ir viena no divām Krievijas parlamenta palātām — Krievijas Federācijas Federālās sanāksmes (saskaņā ar Krievijas Federācijas Konstitūcijas 95. pantu).
Valsts Domes statuss ir noteikts Krievijas Federācijas konstitūcijas 5. daļā.
Valsts Dome sastāv no 450 deputātiem, kas tiek ievēlēti uz 4 gadiem (95.-96. Krievijas Federācijas konstitūcijas pants); pēc 2008. gada konstitūcijas grozījumiem turpmākie sasaukumi tiek ievēlēti uz 5 gadiem. 96. konstitūcijas pants nosaka, ka Valsts Domes deputātu vēlēšanu kārtību nosaka federālais likums. 2007. gadā deputāti pirmo reizi tika ievēlēti tikai no partiju sarakstiem, vēlēšanu "barjera" (balsu skaits, kas nepieciešams, lai partija iekļūtu Valsts Domē) ir 7%. Līdz 2005. gadam "barjera" bija 5%, bet pusi no Valsts Domes deputātu sastāva ievēlēja pēc mažoritāriem vienmandātu apgabaliem, bet otru pusi ievēlēja no partiju sarakstiem.
Pirmā Valsts Dome tika ievēlēta kopā ar Federācijas Padomi 1993. gada 12. decembrī, kad vienlaikus notika arī referendums par Konstitūcijas pieņemšanu. Toreiz Valsts Dome tika ievēlēta uz diviem gadiem.
Valsts Domes darbu vada Domes priekšsēdētājs un viņa vietnieki, turklāt, katra deputātu frakcija vai deputātu grupa var izvirzīt Valsts Domes priekšsēdētāja vietnieku. Valsts Domes deputātu darbs tiek organizēts komisiju ietvaros.
Krievijas Federācijas Valsts Domes vēlēšanas notika 1993., 1995., 1999., 2003., 2007., 2011. un 2016. gadā.
Vēsture
Krievijas impērijas pirmā Valsts dome tika ievēlēta 1905. gada revolūcijas laikā 1906. gadā. Deputātu revolucionārā noskaņojuma dēļ pirmās Valsts domes tika atlaistas pēc pāris mēnešiem. Pēc 1907. gada vēlēšanu reformas ievēlētā Trešā Valsts dome sastāvēja no turīgāko sabiedrības slāņu deputātiem un nostrādāja visu savu pilnvaru laiku. Pēc Oktobra revolūcijas Valsts domi atlaida un valsts pārvalde atkal kļuva autoritāra. Valsts domi atjaunoja pēc PSRS sabrukuma 1991. gadā.
Valsts Domes pilnvaras
Krievijas Federācijas Konstitūcija (103. pants) nosaka sekojošas Valsts Domes funkcijas un pieņemt sekojošus lēmumus:
Valsts Dome pieņem federālos likumus ar balsu vairākumu, ja vien Konstitūcijā nav paredzēta cita kārtība.
Valsts Domes priekšsēdētāji
I sasaukuma Valsts Dome (1994. gada 14. janvāris - 1996. gada 17. janvāris)
II sasaukuma Valsts Dome (1996. gada 17. janvāris - 2000. gada 18. janvāris)
III sasaukuma Valsts Dome (2000. gada 18. janvāris - 2003. gada 29. decembris)
Vidējie Austrumi
Vidējie Austrumi ir vēsturisks apzīmējums Āzijas dienvidrietumu daļai. Jēdziens radies 19. gadsimta vidū un to lietoja teritorijas apzīmēšanai starp Osmaņu impēriju un Britu Indiju.
Krievijas Valsts Dome
Valsts Domes priekšsēdētāji
IV sasaukuma Valsts Dome (2003. gada 29. decembris - 2007. gada 24. decembris)
Vidējie Austrumi
Mūsdienās dažādās valodās to izmanto dažādu teritoriju apzīmēšanai, kas reizēm ietver daļu no Tuvo Austrumu reģiona, reizēm daļu no Dienvidāzijas.
Krievijas Valsts Dome
Valsts Domes priekšsēdētāji
V sasaukuma Valsts Dome (no 2007. gada 24. decembra)
1352. gads
1352. gads bija garais gads, kas pēc Jūlija kalendāra sākās svētdienā.
Erdmons Simonaitis
Erdmons Simonaitis (, — ) bija Prūsijas lietuviešu politiķis un sabiedriskais darbinieks. Ģedemiņa ordeņa un Vīta ordeņa kavalieris.
Dzīves gājums
Dzimis Prūsijā. Kopš 1909. uzturējis sakarus ar Prūsijas lietuviešu minoritātes aktīvistiem. 1912. gadā izveidojis Tilzītes lietuviešu klubu, kas popularizēja ideju par Klaipēdas apgabala autonomiju. Šo klubu Simonaitis vadīja divus gadus līdz viņu 1915. gadā iesauca Vācijas impērijas armijā, kuras sastāvā viņš piedalījās Pirmajā pasaules karā Francijā un Galīcijā, apbalvots ar Dzelzs krustu.
Pēc kara neilgu laiku strādājis Viļņā, kur sadarbojies ar lietuviešu politiķiem, kas uzstājās par Lietuvas neatkarību. 1918. gadā atgriezies Tilzītē. Tur viņš piedalījās sarunās par tālāko Klaipēdas apgabala nākotni, tomēr atteicās parakstīt Tilzītes aktu, kas pieprasīja Prūsijas lietuviešu apdzīvoto teritoriju pievienošanu Lietuvai. 1919. gadā pārcēlies uz Klaipēdu.
1924. gadā piekrita piedalīties Klaipēdas dumpī, pēc kura veiksmīgas norises Simonaitis tika iecelts par Klaipēdas apgabala vadītāju, tomēr pēc Sabiedroto spiediena viņš bija spiests pamest šo amatu. Pēc Klaipēdas apgabala pievienošanas Lietuvai ieņēmis dažādus amatus — Šilutes vadītājs (1924—26), Klaipēdas apriņķa vadītājs (1930—34), Klaipēdas vadītājs (1930—34) un citus.
Pēc Trešā reiha ultimāta Lietuvai, kura rezultātā 1939. gadā Klaipēdas apgabals atgāja vāciešiem, Simonaitis pārcēlās uz Kauņu, tomēr jau 1941. gadā, kad Lietuvas teritorijā iebruka vācieši, viņu apcietināja Gestapo un 1942. gadā viņš tika ieslodzīts Mauthauzenes koncentrācijas nometnē. Vēlāk pārvests uz Dahavas koncentrācijas nometnē, no kuras viņu atbrīvoja 1945. gada aprīlī.
Atlikušo mūža daļu dzīvojis trimdā rietumos, kur darbojies dažādās lietuviešu organizācijās. 1991. gadā pārapbedīts Klaipēdā.
Latvijas pilsētu karogi
Latvijas pilsētu karogi kopā ar ģerboņiem, himnām un logo ir Latvijas pilsētu simboli. Atšķirībā no ģerboņiem, ko pilsētai piešķīra tās sizerēns, karogi veidojās pēc citiem principiem. Vēsturiski karogi ir viens no jūrniecības identitātes simboliem un tie pārsvarā bija raksturīgi ostu pilsētām ar savu floti. Senākais zināmais Latvijas pilsētu karogs ir 14. gadsimta Rīgas karogs, kurā uz melna audekla attēlots balts krusts.
Karogu uzskaitījums
treknrakstā - valstspilsētas ar savu pašvaldību (kopš 2021. gada).
Gaskoins
Gaskoins var būt:
Ukrainas futbola izlase
Ukrainas futbola izlase ir nacionālā futbola komanda, kas pārstāv Ukrainas valsti starptautiskās futbola sacensībās. Ukrainas futbola izlasi pārvalda Ukrainas Futbola Federācija. Padomju laikos PSRS izlasē bija daudz ukraiņu. Savu pirmo spēli pēc PSRS sabrukšanas izlase aizvadīja 1992. gadā pret Gruzijas izlasi. 2006. gadā Ukrainas izlase pirmoreiz piedalījās Pasaules čempionātā, kur iekļuva ceturtdaļfinālā, piekāpjoties nākamajiem Pasaules čempioniem itāļiem.
Sastāvs
Uz 2022. gada jūnija spēlēm 2022. gada FIFA Pasaules kausa kvalifikācijā un UEFA Nāciju līgā tika izsaukti šādi spēlētāji. Spēles un gūtie vārti pēc spēles pret Bosniju un Hercegovinu.
Mazā Jugla
Mazā Jugla (de) ir upe Latvijā.
Tecējums
Pēc LĢIA datiem, sākas Ogres novada Taurupes pagastā, tā Z daļā, 1 km uz ziemeļiem no Lūšu mājām apkārtnes mežu meliorācijas novadgrāvju sistēmās un beidzas, satekot ar Lielo Juglu. Tek caur Ogres, Salaspils un Ropažu novadiem, lejtecē pa Garkalnes un Stopiņu pagastu robežu. Praktiski visu tecējumu upe tek pa Viduslatvijas zemieni — Madlienas nolaidenumu un tālāk pa Ropažu līdzenumu, tikai augšgals atrodas Vidzemes augstienes Piebalgas paugurainē, kur saucas arī Paunēnupīte, bet lejtece pie saplūšanas ar Lielo Juglu iesniedzas Piejūras zemienes Rīgavas līdzenumā. Mazās Juglas izteka atrodas 130 m vjl (pēc citiem avotiem 95, 119 vai pat 212 un 215 m vjl., atkarīgs no izvēlētās iztekas vietas), bet ieteka 0,1 m vjl.
Raksturojums
Upe ir līkumota, ar vairākām krācēm un aizsprostiem, tek caur daudziem mežu masīviem, vietām krastos nelieli smilšakmens un dolomīta atsegumi. Vietām upes tecējums ir rāmāks. Uz upes ir izbūvēta Dobelnieku HES. Agrāk uz upes bija arī Augstpriedes HES; no tās vairs palikušas tikai drupas un krāces. Hidroloģiski Mazā Jugla ir saistīta arī ar Plaužu un Pečoru ezeriem. Pie ietekas Juglas ezerā satek ar Lielo Juglu, veidojot Juglas upi, kuras sanesas kā abu Juglu kopīga delta iespiežas ezerā.
Ūdenstūrisms
Upe ir iecienīta ūdenstūristu vidū. Lielākoties tā ir laivojama augsta ūdenslīmeņa periodos un pēc spēcīgām, ilgstošām lietusgāzēm. Parasti, atkarībā no ūdens daudzuma un līmeņa, ūdenstūristi dodas lejup pa upi no Kastrānes, kur upes platums sasniedz 10 m, Suntažiem vai Juglas ciema līdz Tīnūžiem, bet zema ūdens laikā, kad laivas vietām jāvelk, no Turkalnes līdz Līčiem. Upē var gadīties pāri tai pārkrituši koki un sanesumi, to šķērso daudzi tilti un aizsprosti.
Ihtiofauna
Pēc 20. gadsimta vidus datiem, upē mīt līdakas, asari, raudas, augštecē vēži.
1355. gads
1355. gads bija gads, kas pēc Jūlija kalendāra sākās ceturtdienā.
Radoma
Radoma (Radom) ir sena pilsēta Polijas centrālajā daļā, Mazovijas vojevodistē. Daugavpils sadraudzības pilsēta. Pilsētā atrodas ieroču rūpnīca Fabryka Broni Łucznik, kurā izgatavo šaujamieročus.
Vēsture
Pirmoreiz pieminēta 1155. gadā pāvesta Paskuales II bullā. 1360. gadā pilsētai tika piešķirtas Magdeburgas tiesības. 1383. gadā Seims Radomā apstiprināja Jadvigu par Polijas karali, bet 1401. gadā šeit tika parakstīta pirmā vienošanās par ūniju starp Poliju un Lietuvu. 1505. gadā Radomā Seims apstiprināja t.s. Nihil Novi principu valsts pārvaldē. 1660. gadā, Plūdu laikā pilsētu izpostīja zviedri.
Cilvēki
Radomā dzimuši:
The Confessions Tour
The Confessions Tour ir amerikāņu dziedātājas Madonnas koncertalbums, kas tiks izdots 2007 gada 26. janvārī.
CD dziesmu saraksts
iTunes bonus dziesmas.
Austrālijas hokeja izlase
Austrālijas hokeja izlase ir komanda, kas pārstāv Austrāliju starptautiskajās hokeja spēlēs. Šobrīd tā atrodas 35. vietā Starptautiskās hokeja federācijas rangā. Austrālijas hokeja izlasei pieder arī pasaules rekords - 1987. gadā tā ar 58-0 sagrāva Jaunzēlandes izlasi, kas ir lielākais rezultāts izlašu spēlēs. 2007. gadā 2. divīzijas B grupā Austrālijas izlase piekāpās vienīgi Dienvidkorejas izlasei, bet 2008. gadā izlase spēlējot 2. divīzijā izcīnīja 1.vietu un nākamgad spēlēja 1.divīzijā, kas priekš Austrālijas hokeja izlases ir nebijis panākums. 1. divīzijā Austrālija spēlēja arī 2012. gadā, bet no tās izkrita. 2023. gadā tā bija iedalīta IIHF Pasaules čempionāta IIA divīzijā.
1356. gads
1356. gads bija garais gads, kas pēc Jūlija kalendāra sākās piektdienā.
Ukrainas Futbola asociācija
Ukrainas Futbola asociācija (UAF) (ukraiņu val.: Українська асоціація футболу) ir galvenā par futbolu atbildīgā organizācija Ukrainā. Tā organizē nacionālo futbola čempionātu, Ukrainas Premjerlīgu, kā arī atbild par Ukrainas futbola izlasi. Federācija tika dibināta 1991. gadā, bet pēc gada to uzņēma FIFA un UEFA saimē. FFU galvenā mītne atrodas Kijivā.
Nidrīte
Nidrīte, saukta arī Niedrīte, ir Liedes kreisā pieteka Madonas un Gulbenes novados. Garums 18 km. Baseins 20 km². Gada notece 0,005 km³. Kritums 13 m (0,7 m/km). Niedrīte sākas no grāvjiem Lielā Mārku (Ušuru) purva dienvidu stūrī un ūdeņus vāc Lubāna līdzenuma ZR malā. Upes baseina augšgalā ir arī lauksaimniecības zemes, taču pārsvarā tā tek pa mežiem. Gultne visā garumā līdzīga grāvim. Mežā upes platums vietām tikai 3 - 4 m, bet lejasgalā pirms ietekas Liedē, kur upi šķērso Lubānas - Cesvaines ceļš, platums ir 6 m.
Pols Gaskoins
Pols Džons Gaskoins (dzimis Danstonā, Geitshedā, Anglijā ), bieži saukts vienkārši par Gazza, ir bijušais Anglijas futbolists, kurš ir atzīts par vienu no savas paaudzes apdāvinātākajiem spēlētajiem. Viņam ir bijusi arī neliela pieredze trenera un menedžera darbā. Visbiežāk viņš spēlēja pussarga pozīcijā, viņš savu karjeru aizvadīja Ņūkāslas "United", Tottenham Hotspur, Middlesbrough, Liverpūles "Everton", Lazio un Glāzgovas "Rangers". Viņa kontā arī 57 spēles un 10 gūti varti Anglijas izlasē. Viņš ir bijis iesaistīts neskaitāmos incidentos ārpus laukuma un tiek uzskatīts, ka viņš savu spēlētāja potenciālu tā arī neīstenoja. Pēc karjeras beigām viņš ir cietis no pneimonijas, alkoholisma, garīgām slimībām un problēmām ar likumpārkāpumiem.
Fēmunnens
Fēmunnens (no) ir pēc platības trešais lielākais ezers Norvēģijā, otrs lielākais dabiskais ezers. Atrodas Hēdmarkas filkē, ziemeļu gals atrodas Trendelāgas filkē. Ezers tektoniskas izcelsmes, krasti stāvi. Notece pa Trīsilelvu uz Vēnerna ezeru.
Ezera austrumu krastā atrodas Fēmunsmarkas nacionālais parks.
Resvatne
Ezera krastā akmens laikmeta apmetnes atliekas.
RAF-977
RAF-977 Latvija ir mikroautobuss, kuru ražoja Rīgas autobusu fabrika (RAF) no 1958. līdz 1976. gadam no automobiļa GAZ-21 agregātiem.
Modeļa vēsture
1957. gadā RAF tika izveidots prototips RAF-10 "Festivāls",kas tika nosaukts par godu šajā gadā Maskavā notiekošajam Starptautiskajam jauniešu un studentu festivālam. Vagonveida virsbūve (bez priekšējā dzinēja pārsega) un desmit sēdvietas (tādēļ arī tāds modeļa indekss: RAF-10), kas tika izstrādāts uz vieglās automašīnas GAZ-M20 "Pobeda" bāzes. Paraugmodelis ieguva daudzas negatīvas atsauksmes, virsbūves stiprība tika apšaubīta un Gorkijas autorūpnīcā tika uzsākta jauna vieglā automobiļa modeļa GAZ-21 "Volga" ražošana. Jau 1958. gadā Maskavā tika atrādīta uzlabotā "Festivāla" versija ar GAZ-21 agregātiem un uzlabotu virsbūvi. Modelis guva plašu atbalstu un Rīgas autobusu fabrikai tika piešķirts finansējums modeļa ražošanai. Pirms sērijveida ražošanas uzsākšanas mikroautobusu konstruktīvi pilnveidoja, izmainīja dizainu un nosauca par RAF-977 "Latvija". 1958. gada decembrī saražoja pirmās 10 modeļa vienības, bet kopš 1959. gada uzsāka modeļa sērijveida ražošanu.
Dēļ daudzajām nepilnībām, 1960. gadā tika veikta pirmā modeļa modernizācija un turpmāk tika ražoti RAF-977B. Kopš 1961. gada uzsāka ražot modeli RAF-977D, kas ieguva tehnoloģiski ražotu pilnīgi jaunu virsbūvi, dzinējs tika mazliet pārvietots uz aizmuguri, lai mazinātu slodzi uz priekšējo tiltu.
Kārtējā modeļa modernizācija tika uzsākta 1968. gadā. Daudzas pretrunas esošajos modeļos izraisīja salona ventilācija, apsilde, dizains un pasažieru sēdvietu izvietojums. Galvenā problēma bija saražoto modeļu nepieciešamā skaita palielināšana. Konstruktori šo problēmu atrisināja unificējot virsbūves sānu paneļus un salona sāna durvis pēc platuma, kas ļāva paātrināt virsbūvju ražošanu un samazināt sānu stiklu skaitu. Izmainīja arī salona sēdvietu plānojumu, palielinot sēdvietu skaitu par vienu vietu (desmit pasažieru un autovadītāja vieta). Modernizētais modelis ieguva nosaukumu RAF-977DM un tika ražots līdz pat 1975. gadam, kad tos aizvietoja ar jaunajiem mikroautobusiem RAF-2203 "Latvija".
Uzbūve
RAF-977 "Latvija" modeļa mikroautobusa masa ir 1675 kilogrami. Tam ir 10 sēdvietas, ieskaitot vadītāja vietu. Šim mikroautobusam bija četras durvis. Divas labajā pusē, viena kreisajā un vēl viena aizmugurē. Maksimālais ātrums 100 km/h. Bākas ietilpība ir 55 litri benzīna. Degvielas patēriņš uz 100 kilometriem (ar ātrumu 40 km/h) bija apmēram 12 litri.
Ekspluatācija
RAF-977 60.—70. gados izmantoja valsts organizācijas un uzņēmumi. RAF-977I (vēlāk RAF-977IM) bija ātrās palīdzības dienesta automobiļi, uz šī modeļa bāzes Vorošilovogradskas autobūves rūpnīcā kopš 1966. gada tika uzsākta donoru asins pārvadāšanas automobiļa (ACPK) ražošana. RAF-977E (vēlāk RAF-977EM) bija tūrisma autobusi un tika izmantoti PSRS tūrisma organizācijās. Pasažieru autovilcienus RAF-980/979 izmantoja aviopasažieru pārvadāšanai lidostu teritorijās. 1969. gadā bāzes modelis RAF-977D tika modernizēts un pie modeļa indeksa tika pievienots burts M, kas apzīmēja "modernizēts". Šie modeļi tika ražoti līdz 1975. gadam. RAF-977DM PSRS teritorijā izmantoja līdz 80. gadu sākumam. Pēc kā to lielākā daļa tika aizvietota ar jaunajiem mikroautobusiem RAF-2203. Mūsdienās šis modelis ir liels retums.
Ražošana ārpus RAF
Uz RAF-977D bāzes tika sagatavots furgona modelis RAF-977K ar 850 kilogramu kravnesību. Izmēģinājuma partija tika izlaista 1962. gadā. RAF ražošanas jauda neļāva izlaist vēl vienu modeļa modifikāciju, tāpēc 1966. gadā RAF-977K (ar nosaukumu ErAZ-762) sāka ražot Erevānā, Armēnijas PSR. Tur speciāli šī modeļa ražošanai pielāgoja vēl nepabeigto Erevānas Autokrāvēju rūpnīcu, kas kļuva par Erevānas automobiļu rūpnīcu (ErAZ).
1962. gadā RAF-977D ražošana tika uzsākta Luganskā Luganskas autoremontrūpnīcā ar nosaukumu LARZ-977 Lugansk. Saražoti tika tikai daži desmiti automobiļu.
Halle
Halle (de) ir pilsēta Saksijā-Anhaltē, Vācijā. Lai atšķirtu šo pilsētu no Ziemeļreinā-Vestfālenē esošas pilsētas ar tādu pašu nosaukumu, parasti Saksijā-Anhaltē esošo pilsētu dēvē par Halli pie Zāles. Halle ir lielākā pilsēta Saksijas-Anhaltes federālajā zemē.
Vēsture
Saskaņā ar vēstures dokumentiem, pilsēta ir bijusi Hanzas savienībā vismaz kopš 1281. gada. 1694. gadā te tika dibināta Halles Universitāte, kas 20. gadsimtā ir apvienojusies ar Vitenbergas Universitāti, izveidojot Mārtiņa Lutera Halles-Vitenbergas universitāti.
Cilvēki
Hallē ir dzimis komponists Georgs Frīdrihs Hendelis.
Pils
Pils ir grezna, monumentāla celtne, kas parasti bijusi monarhu vai valsts vadītāja rezidence. Pilis klasiskajā izpratnē (viduslaiku pilis) sāka celt tikai 9. gadsimtā, kaut gan jau senajos laikos tika celtas pilīm līdzīgas valdnieku rezidences. Šādas pilis parasti apjož augsta mūra siena. Augstā siena tika celta, lai aizsargātu tās iemītniekus no ienaidniekiem. Sākotnēji pilis cēla no koka, bet vēlāk tās nomainīja sarežģītākas akmens un ķieģeļu celtnes. Pilīs bija gan mājokļi, gan cietokšņi, gan armijas štābi un cietumi.
Ilgāk nekā 800 gadus pilīm un to īpašniekiem bija valdoša loma politiskā, militārā un ģeogrāfiskā nozīmē ne tikai Eiropā, bet arī tik tālās vietās. kā Indijā, Japānā, Tuvajos Austrumos un Dienvidamerikā.
Pils ir arī iestāde vai celtne, kas noteiktā teritorijā veic plašu kultūras, izglītības, sporta darbu, piemēram, sporta pils, kultūras pils.
Krievijas Federācijas prezidents
Krievijas Federācijas prezidents ir augstākais valsts amats Krievijas Federācijā. Saskaņā ar spēkā esošo konstitūciju, valsts galva, Krievijas Federācijas konstitūcijas, cilvēka tiesību un brīvību garants, Krievijas Federācijas Bruņoto spēku Augstākais virspavēlnieks.
Krievijas Federācijas prezidents (sākotnēji Krievijas Padomju Federatīvās Sociālistiskās Republikas prezidenta amats) tika izveidots 1991. gadā kā vienas no PSRS republiku vadītāja amats, pamatojoties uz tautas gribu, kas tika pausta 1991. gada 17. marta referendumā.
Tiesiskais statuss
Krievijas Federācijas prezidenta tiesisko statusu nosaka Krievijas Federācijas konstitūcijas ceturtā nodaļa. Reizē ar valsts galvas funkcijām, Krievijas Federācijas prezidentam ir piešķirtas plašas pilnvaras, kas ļauj viņam de facto vadīt arī izpildvaru.
Krievijas Federācijas prezidents ir neaizskarams (Krievijas Federācijas konstitūcijas 91. pants), taču konstitūcijas 93. pants reglamentē kārtību, kādā prezidentu ir iespējams atstādināt no amata "pamatojoties uz Krievijas Valsts domes izvirzītām apsūdzībām valsts nodevībā vai citā smagā noziegumā <...>". Šī procedūra sevī ietver divu varas līmeņu līdzdalību: likumdevēju un tiesu varu.
Ievēlēšanas kārtība un stāšanās amatā
Krievijas Federācijas prezidentu ievēl amatā Krievijas Federācijas pilsoņi slēptās, vienlīdzīgās un tiešās vēlēšanās uz sešu (līdz 2008. gadam — četru) gadu termiņu. Par Prezidenta amata kandidātu var kļūt Krievijas Federācijas pilsonis, ne jaunāks par 35 gadiem, pastāvīgi dzīvojošs Krievijas teritorijā ne mazāk kā 10 gadus. Viena un tā pati persona nevar ieņemt prezidenta amatu vairāk kā divus pilnvaru termiņus pēc kārtas. Precīzu prezidenta vēlēšanu kārtību nosaka federālais likums.
Stājoties amatā, Krievijas Federācijas prezidents dod sekojošu zvērestu:
"Zvēru, pildot Krievijas Federācijas prezidenta pilnvaras, cienīt un sargāt cilvēka un pilsoņa tiesības un brīvības, ievērot un aizsargāt Krievijas Federācijas Konstitūciju, aizsargāt valsts suverenitāti un neatkarību, drošību un vienotību, godīgi kalpot tautai".
Zvērests tiek dots svinīgā gaisotnē, klātesot Federācijas Padomes locekļiem, Valsts Domes deputātiem un Krievijas Federācijas Konstitucionālās tiesas tiesnešiem.
Pilnvaras
Saskaņā ar Krievijas Federācijas Konstitūcijas ceturto daļu, prezidents īsteno sekojošas pilnvaras:
Savu pilnvaru īstenošanā Krievijas Federācijas prezidents izdod lēmumus, kas ir obligāti jāpilda visā Krievijas Federācijas teritorijā, taču tie nedrīkst būt pretrunā ar Konstitūciju un Federālajiem likumiem.
Krievijas Federācijas prezidentu saraksts
Skatīt arī: Krievijas prezidentu uzskaitījums
Prezidenta pilnvaru pildīšana pagaidu režīmā
Visos gadījumos, kad Krievijas Federācijas prezidents nav spējīgs veikt savus amata pienākumus, tos pagaidu režīmā pilda valdības vadītājs. Krievijas Federācijas prezidenta vietas izpildītājs nav tiesīgs atlaist Valsts Domi, rīkot referendumus, kā arī iesniegt priekšlikumus labot vai mainīt Krievijas Federācijas konstitūciju.
2010. gads kosmonautikā
Šeit apkopoti 2010. gada nozīmīgākie notikumi kosmonautikā.
Kosmiskie nesēji
Pirmo un otro lidojumu veica privātās kompānijas SpaceX nesējraķete Falcon 9 ar jaunu transportkuģi Dragon. Vēl viena ASV raķete debitēja 2010. gadā: Minotaur IV, kas izveidota no dekomisionētām SKBR Peacekeeper. Tā veica trīs lidojumus trīs modifikācijās: 22. aprīlī Minotaur IV Lite (bez 4. pakāpes) suborbitālā lidojumā palaida HTV-2a eksperimentālu hiperskaņas lidaparātu; 26. septembrī startēja standarta četru pakāpju raķete, orbītā ievadot militāro pavadoni SBSS; 19. novembrī tika palaists Minotaur IV HAPS ar vairākiem pavadoņiem, turklāt pakāpe HAPS nogādāja dažus pavadoņus sekundārā orbītā.
Pēdējā lidojumā 30. septembrī devās Krievijas nesējraķete Molnija-M. 6. novembrī bija pēdējais Delta II konfigurācijas 7420 (arī visas sērijas 7400) lidojums.
Kosmosa pētniecība
Japāna maijā palaida savu pirmo Veneras zondi Akatsuki. Tā nespēja ieiet planētas orbītā decembrī, un tagad nākamā iespēja būs pēc sešiem gadiem. Reizē ar Akatsuki Veneras virzienā tika palaista saules bura IKAROS un vairāki nanopavadoņi.
Japānas asteroīda zonde Hayabusa uz Zemes atgriezās 13. jūnijā. Tai uz asteroīda 25143 Itokawa bija jāsavāc grunts daļiņas un, tā kā zonde bija piedzīvojusi daudz kļūmju, nebija skaidrs, vai tas ir izdevies. Pēc rūpīgas izpētes izrādījās, ka kapsulā tomēr ir mikroskopiskas ārpuszemes izcelsmes daļiņas. Šī bija pirmā zonde, kas uz Zemi atgādājusi asteroīda paraugus.
Ķīna 1. oktobrī palaida savu otro Mēness zondi Chang'e-2, kas 6. oktobrī iegāja Mēness orbītā.
10. jūlijā Eiropas Kosmosa aparāts Rosetta palidoja garām Lutēcijas asteroīdam. Savukārt 4. novembrī ASV zonde Deep Impact (misijā EPOXI) palidoja garām Hartleja 2 komētai.
Marsa izpētes visurgājējs Spirit neplānoti beidza darbību. 22. martā ar to tika veikts pēdējais sakaru seanss, pirms tam tas jau gandrīz gadu bija iestrēdzis smiltīs. Otrs mobilis Opportunity veiksmīgi turpināja kustību.
ASV 11. februārī palaida Saules izpētes pavadoni Solar Dynamics Observatory.
Pilotējamie lidojumi
2010. gadā notika septiņas pilotējamās misijas uz Starptautisko kosmosa staciju: trīs Space Shuttle un četri Sojuz lidojumi. Pirmā gada misija STS-130 sākās 8. februārī, kad kosmoplāns Endeavour stacijā nogādāja moduļus Tranquility un Cupola. 5. aprīlī startēja Discovery apgādes misijā STS-131 ar Daudzuzdevumu loģistikas moduli Leonardo. 2. aprīlī ar Sojuz TMA-18 startēja SKS 23. ekspedīcijas apkalpe. 14. maijā pēdējā lidojumā tika palaists kosmoplāns Atlantis misijā STS-132 ar Rassvet moduli. 15. jūnijā startēja Sojuz TMA-19 ar 24. ekspedīciju. Pirmais modernizētais kosmosa kuģis Sojuz TMA-M tika palaists 8. oktobrī ar 25. ekspedīciju. Gadu noslēdza Sojuz TMA-20 starts ar 26. ekspedīcijas apkalpi 15. decembrī.
Krievija uz SKS apgādei sūtīja piecus bezpilota transportkuģus Progress M: Progress M-04M, Progress M-05M, Progress M-06M, Progress M-07M, Progress M-08M.
ASV privātā kompānija SpaceX orbitālā lidojumā izmēģināja transportkuģi Dragon C1 NASA Commercial Orbital Transportation Services programmā un veiksmīgi atgrieza to uz zemes.
Mežirbes
Mežirbes, mežirbju ģints (Tetrastes) ir viena no fazānu dzimtas (Phasianidae) ģintīm, kas apvieno divas sugas. Abas tradicionāli ir medību putni.
Mežirbes mājo ziemeļu puslodes mērenā klimata joslā skujkoku mežos. Tās ir sastopamas Eirāzijā un Ziemeļamerikā. Tās ir tipiskas nometnieces. Latvijā ir sastopama viena mežirbju ģints suga — mežirbe (Tetrastes bonasia), kas Latvijā ir parasta ligzdotāja un mājo dažādu mežu tipos.
Izskats un īpašības
Mežirbes galvenokārt barojas ar sēklām, augļiem un ogām. Ligzdošanas laikā tā barojas arī ar kukaiņiem, nelielām čūskām un vardēm. Ziemā tā barojas ar koku pumpuriem un lazdu skarām.
Zemais purvs
Zemais purvs jeb zāļu purvs ir viens no purvu veidiem. Zemie purvi veidojas ieplakās un to galvenais ūdensguves avots ir pazemes ūdeņi vai minerālvielām bagāti upju ūdeņi. Zemo purvu kūdru izmanto lauku mēslošanai. Latvijā zemie purvi aizņem apmēram 49% no purvu kopplatības. Visvairāk tie sastopami Piejūras zemienes ieplakās, Austrumlatvijas zemienē, Sedas līdzenumā un Gaujas senlejā.
Augājs
Zāļu purvos aug apmēram 10 dažādas grīšļu sugas, spilves, meldri, niedres, kosas, ciņusmilgas, suņu smilgas, mitrākās vietās aug puplakši, garlapu gundegas, zaļsūnas un sfagni. Piejūras zemienes zemajos purvos aug Alpu vērene (mīklene), jāņogas, parastā irbene, bebrukārkls, krūklis un pat parastais pabērzs. No puskrūmiem sastopami virši, zilenes, vaivariņi, brūklenes un aizsargājamā grīņu sārtene. Sausākās vietās aug koki un krūmi — bērzi, priedes, melnalkšņi, kārkli. Ļoti slapjos zāļu purvos koki un krūmi neaug.
Baltirbes
Baltirbes, baltirbju ģints (Lagopus) ir viena no vistveidīgo (Galliformes) kārtas fazānu dzimtas (Phasianidae) putnu ģintīm, kas pieder rubeņu apakšdzimtai (Tetraoninae). Baltirbju ģintī ir 3 sugas, kuras visas ir tradicionāli medību putni. Ģints zinātniskais nosaukums Lagopus sastāv no diviem sengrieķu vārdiem; lagos nozīmē zaķis, bet pous — pēda. Tādējādi tas raksturo putnu apspalvotās pēdas, kas ir svarīgi siltuma uzturēšanai ziemas periodā.
Baltirbes ir izplatītas ziemeļu puslodes ziemeļu reģionos. Tās ir sastopamas Eirāzijā un Ziemeļamerikā. Visas baltirbju sugas ir nometnieces. Latvijā vēsturiski ir bijusi sastopama viena baltirbju ģints suga — baltirbe (Lagopus lagopus). Tā bija ļoti reta ligzdotāja, kas ligzdoja dažos Latvijas austrumu puses augstajos purvos. Tomēr pēdējos gados Latvijā nav novērota un, iespējams, vairs nav sastopama.
Izskats un īpašības
Baltirbes ir vidēji lieli rubeņu apakšdzimtas (Tetraoninae) putni. Mazākā no tām ir baltastes baltirbe (Lagopus leucura), kuras ķermeņa garums ir 30—31 cm. Lielākā ir baltirbe, tās ķermeņa garums var sasniegt 43 cm. Tēviņi ir nedaudz lielāki nekā mātītes.
Visām baltirbēm, izņemot rudo baltirbi (Lagopus lagopus scoticus), izšķir vasaras apspalvojumu un ziemas apspalvojumu. Vasarā baltirbes ir brūnas vai pelēkas. Ziemas periodā tās kļūst baltas, nomaskējoties sniegotajā vidē. Baltas kļūst arī to lidspalvas, kas lielākajai daļai putnu ir melnā krāsā, ieskaitot baltas krāsas putnus. Melnais pigments uzlabo spalvas spēju atjaunot sākotnējo formu, ja tā ir mehāniski deformēta, kas savukārt ir svarīgi lidošanai. Baltirbes ieradums no ienaidniekiem slēpties, nevis aizlidot attīstījis tās balto ziemas apspalvojumu, tajā pašā laikā zaudējot lidspalvu mehānisko noturību.
Baltirbes barojas tikai ar augu izcelsmes barību, izņemot jaunos putnus, kas barojas arī ar kukaiņiem. Visām sugām, izņemot baltirbi, par cālēniem rūpējas tikai mātītes.
E-pasta vēstules formāts
E-pasta vēstules formāts nosaka standartu, kādā e-pasta vēstule jāsagatavo izsūtīšanai, un kādā tā jāsaņem. Mūsdienās izmantotais ARPA "interneta teksta ziņojumu" standarts (Standard for ARPA Internet Text Message) ir definēts. Tam eksistē arī paplašinājumi MIME.
ARPA interneta teksta ziņojumu standarts
Pirmais standarts publicēts  kā "Standard for the Format of ARPA Internet Text Messages". 2001. gada aprīlī publicēts papildinātais un precizētais dokuments "Internet Message Format".
E-pasta vēstule sastāv no divām daļām: galvenes un vēstules ķermeņa. Starp tām jābūt tukšai rindai (CRLF). Vēstule var būt arī bez ķermeņa, bet galvenei jābūt obligāti.
Galvene
Galvene (header) sastāv no laukiem (fields), kas ir veidoti no 7 bitu simboliem. Katrs lauks sastāv no nosaukuma (field-name) un vērtības (field-body), kuri atdalīti ar kolu (":"). Lauks var būt vairākās rindās, bet starp tam nedrīkst būt tukšu rindu. Tukša rinda ir galvenes beigu pazīme un vēstules ķermeņa sākums.
Lauki var būt vairāki, bet vēstulē jābūt vismaz "Date", "From" un "To" vai "cc". Parasti galvenē ir vēl papildu lauki. Lauku secība nav stingri noteikta.
Izveides datums
Laukā  norāda vēstules izveidošanas (nosūtīšanas) datumu. Tas ir īpašā standartā ar sūtītāja laika joslas norādi attiecībā pret Grīnvičas laiku. Piem.,
Saņēmēju lauki
Saņēmēji var būt arī vairāki.
Identifikācijas lauki
Laukos  un   norāda identifikatorus, kad veido atbildes vēstuli.
Izsekošanas lauki
Lietotajam nosūtot vēstuli ar e-pasta klienta programmu, parasti iespējams izmainīt tikai laukus To, Cc, Bcc un Subject, pārējos formē pati programma.
Vēstules ķermenis
Vēstules ķermenim (body) jāsastāv no ASCII (ANSI X3.4 — 7 bitu) simbolu rindām. Rindu maksimālais garums ir 998 simboli, bet ieteicamais — 78 simboli, izņemot CRLF. Simboli CR un LF tekstā var būt tikai abi kopā kā CRLF, nedrīkst parādīties atsevišķi.
Vēstules ķermenis no galvenes ir atdalīts ar tukšu rindu.
MIME paplašinājumi
Augot vajadzībai ar e-pasta palīdzību sūtīt vēstules citās valodās, kā arī sūtīt ne tikai teksta datus, e-pasta formāts tika paplašināts, saglabājot savietojamību ar veco pamatstandartu. Tas ir pazīstams kā Multipurpose Internet Mail Extensions, kurā galvenie paplašinājumi ir:
Tirza (upe)
Tirza iztek dienvidos no Tirzniekiem Piebalgas pauguraines centrālajā daļā. Reizēm par izteku uzskata Ezernieku ezeru no kura iztek Tirzas pieteka Vaskupīte. Tirzai ir ļoti izteikti meandri ar daudzām vecupēm un vietumis ar nelielām saliņām. Tuvojoties Tirzai, kur upes krastos sastopami devona ieži, upes ieleja sašaurinās un meandri kļūst slaidāki. Devona iežu atsegumi sastopami arī posmā no Tirzas līdz Galgauskai. Pie Galgauskas bijušas ūdensdzirnavas (Tirzas HES). Meandrēšanas procesi ļoti spilgti izteikti arī Tirzas lejtecē pie Lāčupītes ietekas. Tirza ietek Gaujā pie Lejasciema.
Upi šķērso Ieriķu—Gulbenes dzelzceļa līnija, un autoceļi P27 (Smiltene—Gulbene) un P34 (Sinole—Alūksne). Lielākās apdzīvotās vietas krastos ir Tirza un Lejasciems.
Ping
Ping ir datortīkla utilītprogramma, ar kuru var pārbaudīt, vai noteikts mezgls ir sasniedzams caur IP tīklu, un noteiktu aizkavi. Ping darbības princips ir tāds, ka tiek sūtītas ICMP "echo request" paketes uz mērķa mezglu (vietu) un sagaidot ICMP "echo response" atbildes. Tiek reģistrēts pakešu turp un atpakaļ ceļa laiks, kā arī, kāds ir pakešu zudums. Pēc procesa beigām tiek attēlota apkopojoša informācija par nosūtītam un saņemtām paketēm, kā arī patērētais laiks. Programma ir pieejama daudzām datorsistemām, kas izmanto TCP/IP protokolu. Citiem vārdiem sakot, ping ir laiks, kas nepieciešams, lai informācija tiktu nosūtīta no viena datora līdz otram un atpakaļ. Piemēram, ja spēlē spēli un rāda, ka PING ir 100 ms, tas nozīmē, ka, lai informācija tiktu nosūtīta no Tava datora līdz serverim un atpakaļ ir nepieciešama tikai 0,1 sekunde. Jo ātrāks ir interneta pieslēgums, jo mazāks ir ping.